เพื่อนหนูคันช่องคลอดค่ะตอนนี้กินยาตัวที่รักษา กระเพาะปัสสาวะอักเสบและก่อนหน้านี้มีเลือดออกในช่องคลอดให้ยามากิน ตอนนี้เลือดหยุดออกแล้วแต่คันช่องคลอดแทนค่ะ
สวัสดีค่ะอาการคันช่องคลอดเกิดได้จากหลายสาเหตุค่ะ สาเหตุที่พบได้บ่อยได้แก่1. โรคผิวหนัง เช่น โรคผิวหนังอักเสบที่มักเกิดกับผู้ป่วยโรคภูมิแพ้ โดยอาจมีผื่นแดงคันหรือตกสะเก็ด และอาการอาจลุกลามไปยังช่องคลอด หรือโรคสะเก็ดเงินที่มักมีอาการคันหรือแดงบริเวณหนังศีรษะและตามข้อพับต่าง ๆ2. ภาวะช่องคลอดอักเสบจากเชื้อแบคทีเรีย โดยอาการที่พบได้บ่อย คือ คันบริเวณช่องคลอด ตกขาวมีกลิ่นเหม็น อาจมีลักษณะบาง เป็นสีขาว เทาขุ่น หรือเป็นฟอง3. การติดเชื้อรา ส่งผลให้เกิดอาการคัน รู้สึกแสบร้อน และอาจมีตกขาวลักษณะเป็นก้อนไหลออกมาจากช่องคลอด อาจเกิดจากการรับประทานยาปฏิชีวนะซึ่งจะทำลายเเบคทีเรียที่คอยรักษาสมดุลของช่องคลอด4. โรคติดต่อทางเพศสัมพันธ์ เช่น การติดเชื้อทริโคโมแนส หนองในแท้ หนองในเทียม หูด หรือเริมที่อวัยวะเพศ เป็นต้น ซึ่งอาจทำให้เกิดอาการคันช่องคลอด และมีอาการอื่น ๆ ร่วมด้วย เช่น ตกขาวมีสีเหลืองหรือสีเขียว รู้สึกปวดแสบขณะปัสสาวะ เป็นต้นหากอาการไม่ดีขึ้นแนะนำให้ไปพบสูตินรีแพทย์เพื่อตรวจหาสาเหตุอีกทีค่ะ